Document ID: /roh_data/filtered/fineweb-2-filterrobots_roh.jsonl.gz/43494

L'interpresa svizra vul stritgar radund 120 plazzas, communitgescha Holcim ch'occupescha da quai da 68’000 persunas sin l'entir mund. Pertutgada da las relaschadas saja la sedia principala a Turitg, il lieu da producziun a Vaz sut n'è betg tangà.
Gia il mardi saira aveva il concern franzos Lafarge annunzià la reducziun da 380 plazzas. Tar Lafarge èn emploiadas 63’000 persunas.
La maridaglia da las 2 interpresas tar il pli grond concern da cement dal mund è planisada per la fin da fanadur. La nova organisaziun duai esser pronta sin l'entschatta da l'auter onn.
RR Novitads 09:00